Riezi baptisteerium

Riezi baptisteerium on väike eelromaani ristimiskirik Riezi vallas Alpes-de-Haute-Provence'i departemangus Provence-Alpes-Côte d’Azuris. Ehitis on dateeritud 5.–6. sajandisse ja kuulub vanimate kristlike ehitiste hulka Prantsusmaal. Alates 1840. aastast on baptisteerium Prantsusmaa ehitismälestiste nimekirjast kui monument historiqueBaptistère dit le Panthéon (chapelle circulaire). - POP : la plateforme ouverte du patrimoine.

 Ajaloost 
Riezi piiskopkond loodi 5. sajandil. Varakristlik ristimiskirik püstitati 5. või 6. sajandil ja algselt oli see lääneosas ühendatud 5. sajandil ehitatud katedraaliga, millest on tänaseks säilinud vaid alusmüüride fragmendid. Piiskopkond saadeti laiali Prantsuse revolutsiooni ajal.

 Arhitektuur 
Baptisteeriumi välismüürid moodustavad ruudu. Katus on allosas neljatahuline püramiid, ülal selle keskel on veidi kõrgem kaheksanurkne osa. Siseruum on kaheksanurkne ja selle keskel omakorda kupliga kroonitud oktogoon, mida toetab kaheksa graniitsammast marmorist korintose kapiteelidega, spolia Rooma ajast. Ruudu nurkade poole jäävais seintes on poolringikujulised nišid2.4. Baptisteria. - Quadralectic Architecture. Ruumi kattev kaheksasiiluline kuppel ehitati alles 12. sajandil ja kuulub romaanika ehitusfaasi. Ruumi keskel on põrandas kaheksanurkne sügav ristimisbassein, kuhu ristitav mahtus üleni.

Tänapäeval paikneb baptisteeriumis lapidaarium, kus on eksponeeritud antiikajast ja varakeskajast pärinevad raiddetailid ja ehitusfragmendidLe musée Lapidaire. - infotourisme.net.

 Pildid 

 Viited 

Kategooria:Ristimiskirikud
Kategooria:Prantsusmaa kirikud
Kategooria:Prantsusmaa muuseumid
Kategooria:Merovingide kunst